
Majetkovoprávne usporiadanie k pozemku pod futbalovým ihriskom v obci Ružindol
Návrh predkladá:	Návrh spracoval:
Majetková komisia MZ	Ing. Lucia Laurincová
funkcia	odbor majetkový
Spracované: 21. 11. 2025
Zodpovedá: JUDr. Jana Tomašovičová, vedúca odboru majetkového MsÚ
Číslo spisu: 49551/2025

Návrh uznesenia
Mestské zastupiteľstvo mesta Trnava po prerokovaní:
1. Ruší
Uznesenie MZ č.370/2020 zo dňa 28. 4. 2020
2. Rozhoduje
[bookmark: _Hlk214613230][bookmark: _Hlk214573485][bookmark: _Hlk214568615]v súlade s § 3 ods. 5 písm. w) a § 4 ods. 1 písm. d) Zásad hospodárenia a nakladania s majetkom Mesta a s majetkom štátu, ktorý Mesto užíva v platnom znení o dočasnej prebytočnosti nehnuteľného majetku: pozemkov zapísaných na LV č.1244 nachádzajúcich sa v k. ú. Ružindol, v obci Ružindol, okres Trnava, parcela registra „E“ č. 2061 s celkovou výmerou 13503m2 vo vlastníctve Mesta Trnava a parcela registra „C“ č. 3799/8 s celkovou výmerou 253 m2 vo vlastníctve Mesta Trnava, ktorá vznikla odčlenením od parcely č.2061 geometrickým plánom na zameranie ihriska č.29/2025 vyhotoveným 18. 7. 2025 geodetom Ľubošom Teyerlom, autorizačne overenom 21.7.2025 Ing. Stanislavom Zverinom, úradne overeným dňa 20. 8. 2025 Ing. Dagmar Melicherovou pod číslom G1-998/2025 Okresným úradom Trnava, katastrálnym odborom z dôvodu  verejnoprospešného cieľa, ktorému môže prebytočný majetok mesta slúžiť.
3. Schvaľuje
výpožičku pozemkov zapísaných na LV č.1244 nachádzajúcich sa v k. ú. Ružindol, v obci Ružindol, okres Trnava,
· [bookmark: _Hlk214611582][bookmark: _Hlk214613723][bookmark: _Hlk214606592]pozemku parc. registra „E“ č. 2061, druh pozemku: orná pôda, o výmere 13503m2, ktorého výmera sa zmenila po odčlenení pozemku parc. registra „C“ uvedeného nižšie, odčleneného geometrickým plánom č. 29/2025 zo dňa 18.07.2025 vyhotovený geodetom Ľubošom Teyerlom, úradne overeným dňa 20.08.2025 Ing. Dagmar Melicherovou pod číslom G1-998/2025 Okresným úradom Trnava, katastrálnym odborom, z pozemku parc. registra „E“ č. 2061, druh pozemku: orná pôda, s výmerou 13756m2, zapísaného na LV č. 1244, k. ú. Ružindol,
· [bookmark: _Hlk214611280][bookmark: _Hlk214611598]novovzniknutého pozemku parc. registra „C“ č. 3799/8, druh pozemku: ostatná plocha, o výmere 253m2, odčlenený geometrickým plánom č. 29/2025 zo dňa 18.07.2025, úradne overený dňa 20.08.2025 pod číslom G1-998/2025 Okresným úradom Trnava, katastrálnym odborom, z pozemku parc. registra „E“ č. 2061, druh pozemku: orná pôda, s výmerou 13756 m2, zapísaného na LV č. 1244, k. ú. Ružindol, 
Obci Ružindol, Hlavná 130/118, 919 61 Ružindol, IČO: 00312941, ako vypožičiavateľovi s nasledovnými podmienkami, odo dňa účinnosti zmluvy:
· doba výpožičky 25 rokov,
· možnosť predĺženia doby výpožičky o 1 rok iba na základe žiadosti obce Ružindol, 
· účel užívania pre parc.reg.,,E,, č. 2061 o výmere 13503m2 ako futbalové ihrisko a pre novovytvorenú parc.reg ,,C,, č. 3799/8 o výmere 253m2 ako tenisové kurty,
· povinnosť mať vopred udelený súhlas mesta Trnava pre využívanie športovísk treťou osobou na iný ako dohodnutý účel,
· povinnosť požiadať vopred o realizáciu investície na vypožičaných pozemkoch s tým, že s realizáciou investície do tenisových kurtov na novovytvorenom pozemku parc.č. 3799/8 Mesto Trnava súhlasí
a zároveň súhlasiť s výpožičkou predmetných nehnuteľností za podmienky schválenia zmeny územného plánu, ktorou obec Ružindol premietne do územného plánu obce Ružindol prepojenie I/61-III/504-I/51, čo bude odkladacou podmienkou pre nadobudnutie účinnosti zmluvy o výpožičke pozemkov.
V súlade s § 9aa ods. 2 písm. e) zákona č. 138/1991 Zb. o majetku obcí v znení neskorších predpisov a v zmysle § 7 ods. 2 písm. u) Zásad ide o výpožičku z dôvodu hodného osobitného zreteľa, o ktorom mestské zastupiteľstvo rozhoduje trojpätinovou väčšinou všetkých poslancov, pričom ide o výpožičku majetku medzi mestom a inou obcou, vyšším územným celkom, štátom alebo inou verejnoprávnou korporáciou vo verejnom záujme, nakoľko Mesto Trnava by tak mohlo po odsúhlasení zmeny územného plánu obce Ružindol pokračovať v riešení dopravného prepojenia I/61- II/504-I/51.

4. Ukladá
Mestskému úradu v Trnave
Odboru majetkovému:
a) zabezpečiť podklady pre vypracovanie zmluvy o výpožičke pozemkov (s odkladacou podmienkou)
Termín:  podľa termínu splnenia podmienky – schválenia územného plánu obce Ružindol 
Odboru právnemu:
b) pripraviť zmluvu o výpožičke v zmysle bodu 2 uznesenia a predložiť druhej zmluvnej strane na podpis.
Termín:  do 60 dní od doručenia podkladov z OM

Dôvodová správa
Dňa 24.5.2021 bola na MsÚ v Trnave zaevidovaná žiadosť Obce Ružindol o schválenie zmluvy o výpožičke na pozemok parc.reg.,,E,, č.2061, na ktorom sa nachádza futbalové ihrisko. Užívanie pozemku nebolo zmluvne ošetrené. 
Pozemok parc. reg. ,,E,, č.2061 – orná pôda o výmere 13756 m² sa nachádza v k. ú Ružindol. Evidovaný je na LV č.1244 – vo vlastníctve mesta Trnava.
MK MZ mesta Trnava na svojom zasadnutí dňa 13.8.2019 odporučila MZ schváliť predaj pozemku do vlastníctva obce Ružindol za cenu určenú znaleckým posudkom.
Dňa 13.2.2020 bola na MsÚ v Trnave zaevidovaná odpoveď obce Ružindol na stanovisko MK, v ktorom obec nesúhlasila s odpredajom predmetného pozemku, ale naďalej žiada o schválenie zmluvy o výpožičke pozemku. 
MK MZ mesta Trnava v termíne 30.3.2020 do 26.3.2020 hlasovala per rollam (elektronické hlasovania) k žiadosti obce Ružindol o schválenie výpožičky pozemku vo vlastníctve Mesta Trnava, pre obec Ružindol na dobu neurčitú s podmienkou, že obec sa bude o pozemok starať a bude ho využívať ako futbalové ihrisko – z dôvodu hodného osobitého zreteľa spočívajúceho v skutočnosti, že pozemok je dlhodobo využívaný obcou Ružindol ako plocha športu (futbalové ihrisko). 
[bookmark: _Hlk214626161]Na zasadnutí MZ 28.apríla 2020 bolo prijaté Uznesenie č.370/2020 K výpožičke pozemku na futbalové ihrisko v k. ú. Ružindol. Zmluva o výpožičke nebola podpísaná primátorom (c.č.z.659/202). OM navrhol MZ zrušiť uznesenie č.370/2020 v celom rozsahu. Návrh bol predložený na zasadnutie MZ dňa 16.2.2021. Návrh nebol schválený.
Uznesenie je v platnosti, avšak nezodpovedá svojou povahou podmienkam ktoré sú aktuálne v platných Zásadách hospodárenia a nakladania s majetkom mesta. 
Na odbor majetkový bola následne postúpená žiadosť Obce Ružindol od primátora s pokynovým lístkom, v ktorom primátor mesta nesúhlasí s odpredajom pozemku.
MK na svojom zasadnutí dňa 1.6.2021 opätovne neodporučila MZ schváliť predaj pozemku do vlastníctva Obce Ružindol.
[bookmark: _Hlk203999191][bookmark: _Hlk205469908][bookmark: _Hlk205285870]Rok 2025: Na základe rokovaní medzi zástupcami mesta Trnava a obce Ružindol bol spracovaný materiál na rokovanie MK, ktorým sa navrhovalo odporučiť súhlasiť s výpožičkou pozemku na dobu 20 rokov (pozemok v k. ú. Ružindol, obec Ružindol, okres Trnava, na parcele vo výlučnom vlastníctve mesta Trnava. Parcela reg.,,E" č.2061 – orná pôda o výmere 13.756 m², LV č.1244) obci Ružindol, IČO 00312941, Ružindol 130, 919 61 Ružindol za účelom užívania futbalového ihriska vybudovaného na tomto pozemku za podmienky, že obec Ružindol SCHVÁLI zmenu územného plánu s premietnutím dopravného prepojenia I/61-II/504-I/51 do územného plánu obce Ružindol podľa spracovaného realizačného projektu.
Obci Ružindol bolo dňa 24.3.2025 doručené Oznámenie z MK k tejto téme (v prílohe).
Na základe realizovaných rokovaní medzi zástupcami mesta Trnava a obce Ružindol a po zapracovaní pripomienok (protinávrhu zo strany obce Ružindol) bol spracovaný nový materiál.
Obec Ružindol požadovala:
a) predĺženie doby výpožičky o 5 rokov z navrhovaných 20 rokov na 25 rokov,
b) možnosť predĺženia výpožičky o ďalších 20 rokov len na základe žiadosti obce Ružindol,
c) [bookmark: _Hlk205284632][bookmark: _Hlk205284640]rozšírenie účelu užívania (z pôvodného účelu využitia - futbalového ihriska, by bola časť pozemku využívaná aj na tenisové kurty. K tomuto bodu bol po schválení vypracovania doručený na MsÚ OM návrh GP 29/2025, ktorý odčleňuje z parcely reg. „E" č.2061 časť, kde by mohli čiastočne vzniknúť tenisové kurty a za účelom prípadného získania dotácií Obcou Ružindol je potrebné, aby išlo odčlenenú o parcelu „C"), pozemky by mohli byt využívané na športové, spoločenské a kultúrne podujatia,
d) [bookmark: _Hlk205456951][bookmark: _Hlk205468102]ponechanie možnosti, kedy vypožičiavateľ (Obec Ružindol) prenechá predmet výpožičky na užívanie tretej osobe (ohraničenie časové alebo finančné), z dôvodu ak pozemky bude chcieť využiť nejaký futbalový tím na tréning, firma na teambuilding, prípadne využitie na obecné akcie ako letný tábor, hasičská súťaž,..
e) [bookmark: _Hlk205468937]udelenie generálneho súhlasu na investície a zveľaďovanie areálu (zveľaďovanie priestoru Obcou Ružindol – napr. čerpaním ext. prostriedkov z EU prostriedkov – napr. altánok, volejbalové ihrisko..),
za podmienky, že obec Ružindol PREDLOŽÍ NA ROKOVANIE Obecného zastupiteľstva konaného v najbližšom termíne po uzatvorení tejto zmluvy Zmenu územného plánu s premietnutím dopravného prepojenia I/61-II/504-I/51 do územného plánu Obce Ružindol podľa spracovaného realizačného projektu.
Súčasnosť:
[bookmark: _Hlk214612824]Majetková komisia sa na svojom zasadnutí 20. 8. 2025 opätovne zaoberala témou majetkovoprávneho usporiadania pozemkov pod futbalovým ihriskom v obci Ružindol, parc.reg.,,E,, č. 2061 (vrátane odčlenenej časti) , zapísanom na LV č.1244 vo vlastníctve Mesta Trnava a odporúča: schváliť výpožičku predmetných nehnuteľností na dobu určitú 25 rokov s podmienkami ako sú uvedené v návrhu uznesenia, za podmienky schválenia zmeny územného plánu, ktorou obec Ružindol premietne do územného plánu obce Ružindol prepojenie I/61-III/504-I/51, čo bude odkladacou podmienkou pre nadobudnutie účinnosti zmluvy o výpožičke pozemkov.
Uvedené bolo obci Ružindol oznámené písomne Oznámením z 21. 8. 2025.
Obci Ružindol bude odoslaný súhlas so zápisom geometrického plánu č. 29/2025, zo dňa 18.07.2025 vyhotoveného geodetom Ľubošom Teyerlom, úradne overeným dňa 20.08.2025 Ing. Dagmar Melicherovou pod číslom G1-998/2025 Okresným úradom Trnava, katastrálnym odborom.
Zámer nakladania s majetkom mesta bol zverejnený od 21. 11. 2025 do 9. 12. 2025.
Na prijatie uznesenia je potrebný súhlas trojpätinovej väčšiny všetkých poslancov MZ mesta Trnava.


Prílohy
Obrázok 1 - Novovzniknutá parcela reg.C č.3799/8
[image: Vyznačenie novovzniknutej parcely reg.C č.3799/8]


Obrázok 2 - časť návrhu v riešenom území (napojenie na obchvat pri obci Ružindol) kvôli ktorému je potrebné zmeniť územný plán obce Ružindol
[image: Zobrazenie časti návrhu v riešenom území (napojenie na obchvat pri obci Ružindol) kvôli ktorému je potrebné zmeniť územný plán obce Ružindol]

